pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ประธานรัฐสภา จับมือ ปลัด พม. ลงพื้นที่ 4 จังหวัดภาคเหนือ มอบหน้ากากอนามัยช่วยกลุ่มเปราะบางป้องกันโควิด-19
วันจันทร์ที่ 27 กันยายน 2564
ประธานรัฐสภา จับมือ ปลัด พม. ลงพื้นที่ 4 จังหวัดภาคเหนือ มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา จับมือ ปลัด พม. ลงพื้นที่ 4 จังหวัดภาคเหนือ มอบหน้ากากอนามัยช่วยกลุ่มเปราะบางป้องกันโควิด-19
เมื่อวันที่ 25 ก.ย. 64เวลา 10.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนทุกกลุ่มเป้าหมายในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ ในเบื้องต้น จึงจําเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด-19 ซึ่งวานนี้ (24 ก.ย. 64) นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคมพร้อมด้วยตน และคณะผู้บริหารกระทรวงการพัฒนาสังคมและความมั่นคงของมนุษย์ (พม.) ได้ลงพื้นที่ 4 จังหวัดภาคเหนือ ได้แก่ จังหวัดอุตรดิตถ์ แพร่ น่าน และพะเยา เพื่อมอบหน้ากากอนามัยสําหรับผู้ใหญ่ จังหวัดละ 10,000 ชิ้น รวมทั้งสิ้น 40,000 ชิ้น และหน้ากากอนามัยสําหรับเด็ก จังหวัดละ 2,000 ชิ้น รวมทั้งสิ้น 8,000 ชิ้น ให้กับผู้ว่าราชการจังหวัดและรองผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด-19 อีกทั้งได้มอบนมผงสําหรับเด็ก พม. ปันสุข เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) ในพื้นที่จะช่วยแจกจ่ายอย่างทั่วถึงต่อไป
นางพัชรีกล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ (อพม.) ในพื้นที่
รัฐบาลไทย-ข่าวทำเนียบรัฐบาล-แท็กซี่ สามล้อ วินมอเตอร์ไซค์ ยิ้มรับ! ครม. อนุมัติ ร่าง พ.ร.ฎ. ลดภาษีประจำปีสำหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะ ตามกฎหมายว่าด้วยรถยนต์ พ.ศ. ....
วันอังคารที่ 16 สิงหาคม 2565
แท็กซี่ สามล้อ วินมอเตอร์ไซค์ ยิ้มรับ! ครม. อนุมัติ ร่าง พ.ร.ฎ. ลดภาษีประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะ ตามกฎหมายว่าด้วยรถยนต์ พ.ศ. ....
แท็กซี่ สามล้อ วินมอเตอร์ไซค์ ยิ้มรับ! ครม. อนุมัติ ร่าง พ.ร.ฎ. ลดภาษีประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะ ตามกฎหมายว่าด้วยรถยนต์ พ.ศ. .... ช่วยลดภาษีประจําปี ลดต้นทุนผู้ประกอบการรถสาธารณะ บรรเทาภาระค่าใช้จ่าย
วันที่ 16 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรีอนุมัติหลักการร่าง พ.ร.ฎ. ลดภาษีประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะตามกฎหมายว่าด้วยรถยนต์ พ.ศ. .... เพื่อช่วยลดต้นทุนการประกอบการรถสาธารณะทั้งรถยนต์รับจ้าง (แท็กซี่) รถยนต์รับจ้างสามล้อ และรถจักรยานยนต์สาธารณะ บรรเทาภาระค่าใช้จ่ายจากราคาพลังงานโลกมีการปรับตัวสูงขึ้น เนื่องจากวิกฤติพลังงานรอบใหม่ทั้งน้ํามันเชื้อเพลิงและก๊าซธรรมชาติ จากสงครามการสู้รบระหว่างรัสเซียและยูเครน กระทบต่อเศรษฐกิจไทยที่พึ่งพาการนําเข้าพลังงานถึงร้อยละ 75 ส่งผลให้ต้นทุนการประกอบการของรถสาธารณะเพิ่มสูงขึ้น กระทบต่อรายได้ของผู้ประกอบอาชีพ อาจจะไม่เพียงพอต่อการดํารงชีวิต
ทั้งนี้ ร่างพ.ร.ฎ.ฯ มีสาระสําคัญเป็นการกําหนดให้ลดอัตราภาษีรถประจําปีสําหรับรถยนต์รับจ้าง รถยนต์รับจ้างสามล้อและรถจักรยานยนต์สาธารณะ ที่ครบกําหนดเสียภาษีรถประจําปีระหว่างวันที่ 1 ตุลาคม 65 ถึง 30 กันยายน 66 ลงร้อยละ 90 ของอัตราภาษีประจําปีท้ายพ.ร.บ. รถยนต์พ.ศ. 22 ดังนี้
รถยนต์รับจ้าง (รถแท็กซี่) มีน้ําหนักรถ 1,300 กก. เสียภาษี 68.50 บาทจากเดิม 685 บาท น้ําหนักรถ 2,000 กก. เสียภาษี 106 บาทจากเดิม 1,060 บาท
รถยนต์รับจ้างสามล้อ น้ําหนัก 500 กก. เสียภาษี 18.50 บาท จากเดิม 185 บาท
รถจักรยานยนต์สาธารณะ (อัตราภาษีจะคิดต่อคัน) เสียภาษี 10 บาท จากเดิม 100 บาท
ซึ่งมาตรการลดอัตราภาษี ในครั้งนี้ ทําให้รัฐสูญเสียรายได้ประมาณ 70,257,501.07 บาท หรือคิดเป็นร้อยละ 0.197 ของภาษีของรถทุกประเภททั้งหมดที่จัดเก็บ จึงส่งผลกระทบต่อรายได้ของ กทม. และ อปท. เพียงเล็กน้อยแต่สามารถช่วยบรรเทาความเดือดร้อนและภาระค่าใช้จ่ายของผู้ประกอบอาชีพขับรถสาธารณะได้อีกมาตรการหนึ่ง
โฆษกประจําสํานักนายกรัฐมนตรี ยังกล่าวเพิ่มเติมว่า ที่ผ่านมารัฐบาลได้ดําเนินการเยียวยาโครงการช่วยเหลือกลุ่มอาชีพ รถแท็กซี่ และรถยนต์สาธารณะที่มีอายุเกิน 65 ปี ที่อยู่ในกลุ่มแรงงานนอกระบบและไม่เป็นผู้ประกันตน ตาม ม.33 ม. 39 และม. 40 ในพื้นที่ควบคุมสูงสุดและเข้มงวด 29 จังหวัด ไปแล้ว รวม 16,694 คน (แท็กซี่ จํานวน 12,918 คนและวินมอเตอร์ไซค์ จํานวน 3,776 คน) โดยสนับสนุนเงินช่วยเหลือค่าของชีพคนละ 5000 บาท/เดือน รวม 16,694 คน ภายใต้กรอบวงเงิน 166.94 ล้านบาท แล้ว
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมพายุไต้ฝุ่นโมลาเบเข้าไทยแล้ว และอีก 5 วัน จะมีขนาดใหญ่กว่า 500 ตร.กม. ทำให้ได้รับผลกระทบในหลายพื้นที่
วันอังคารที่ 31 สิงหาคม 2564
โฆษกดีอีเอสเตือนอย่าหลงเชื่อข่าวปลอมพายุไต้ฝุ่นโมลาเบเข้าไทยแล้ว และอีก 5 วัน จะมีขนาดใหญ่กว่า 500 ตร.กม. ทําให้ได้รับผลกระทบในหลายพื้นที่
โฆษกดีอีเอสเตือนอย่าหลงเชื่อข่าวปลอมพายุไต้ฝุ่นโมลาเบเข้าไทยแล้ว และอีก 5 วัน จะมีขนาดใหญ่กว่า 500 ตร.กม. ทําให้ได้รับผลกระทบในหลายพื้นที่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีการให้ข้อมูลสภาพอากาศประเทศไทยเกี่ยวกับเรื่องพายุไต้ฝุ่นโมลาเบเข้าไทยแล้วและอีก5วันจะมีขนาดใหญ่กว่า500ตร.กม.ทําให้ได้รับผลกระทบในหลายพื้นที่ทางศูนย์ต่อต้านข่าวปลอมได้ตรวจสอบข้อเท็จจริงกับทางกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จโดยผลจากการวิเคราะห์ข้อมูลในปัจจุบันยังไม่มีสัญญาณการก่อตัวของพายุโซนร้อนส่วนชื่อพายุ“โมบาเล”เป็นพายุเมื่อปีที่แล้ว(2563)และถ้าเรียงรายชื่อต่อจากนี้ยังไม่มีชื่อพายุ“โมลาเบ”ปรากฏอีกทั้งการพยากรณ์อากาศ7วันข้างหน้า(30ส.ค. – 5ก.ย. 2564)บริเวณทะเลจีนใต้ยังไม่มีสัญญาณการก่อตัวของพายุหมุนเขตร้อนแต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อมิให้เกิดความสับสนและตื่นตระหนกขึ้นในสังคมหากมีสงสัยหรือต้องการข้อมูลเพื่อเติมสามารถติดตามได้ที่เว็บไซต์www.tmd.go.thโทรสายด่วน1182 และประชาชนสามารถติดตามและแจ้งเบาะแสข่าวปลอมต่างๆได้ผ่านช่องทางของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-รมว.เฮ้ง ขานรับนโยบาย นายกตู่ มุ่งดูแลสิทธิประโยชน์แรงงานหญิง เนื่องในวันสตรีสากล
วันอังคารที่ 8 มีนาคม 2565
รมว.เฮ้ง ขานรับนโยบาย นายกตู่ มุ่งดูแลสิทธิประโยชน์แรงงานหญิง เนื่องในวันสตรีสากล
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในวันที่ 8 มีนาคมของทุกปีเป็นวันสตรีสากล รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญต่อการคุ้มครองและพัฒนาคุณภาพชีวิตแรงงานสตรีมาโดยตลอด รวมถึงสนับสนุนให้สตรีได้รับการปฏิบัติอย่างเป็นธรรมและเท่าเทียม ได้รับสิทธิประโยชน์จากการจ้างงาน มีความสุข และคุณภาพชีวิตที่ดีในการทํางาน
นายสุชาติ กล่าวต่อว่า กระทรวงแรงงานได้ขานรับนโยบายรัฐบาลดังกล่าวในการดูแลสิทธิประโยชน์ของแรงงานสตรีในหลาย ๆ ด้าน เพื่อส่งเสริมบทบาทสตรีและความเสมอภาคเท่าเทียม เป็นธรรม มีคุณภาพชีวิตที่ดี ซึ่งสํานักงานประกันสังคมได้มีการเพิ่มสิทธิประโยชน์ กองทุนประกันสังคม โดยเพิ่มค่าคลอดบุตรจากเดิม 13,000 บาท เพิ่มเป็น 15,000 บาทค่าสงเคราะห์บุตรจากเดิมเดือนละ 600 บาท เพิ่มเป็นเดือนละ 800 บาท ค่าฝากครรภ์ตามเกณฑ์คุณภาพ จากเดิม 1,000 บาท เพิ่มเป็น 1,500 บาท รวมทั้งการตรวจสุขภาพ ตรวจสุขภาพเต้านม ตรวจมะเร็งปากมดลูกฟรีให้แก่ผู้ประกันตนและการส่งเสริมสุขภาพและป้องกันโรคกรณีวัคซีนไข้หวัดใหญ่ เพื่อการคุ้มครองดูแลแรงงานสตรีให้เข้าถึงหลักประกันทางสังคม
เนื่องด้วยสถานการณ์การแพร่ระบาดของโควิด-19 และมาตรการความปลอดภัยทางสาธารณสุขของภาครัฐทําให้ในปีนี้กระทรวงแรงงาน โดยกรมสวัสดิการและคุ้มครองแรงงานไม่ได้จัดงาน “วันสตรีสากล”เพื่อเชิดชูและยกย่องเหล่าสตรีที่เป็นเสมือนกําลังหลักที่สร้างคุณค่าและความสําเร็จให้กับธุรกิจต่างๆ แต่ก็ไม่หยุดในการส่งเสริมพลังของสตรี ไม่หยุดที่ยกย่องความยิ่งใหญ่ของผู้หญิง กระทรวงแรงงานได้ให้ความสําคัญต่อเรื่องนี้เป็นอย่างมาก ซึ่งในปีนี้ได้จัดให้มีการประกวดผลิตสื่อเพื่อการสื่อสารกับสังคมในหัวข้อ “พลังสตรีพลิกวิกฤตเศรษฐกิจไทย”โดยรับผลงานตั้งแต่บัดนี้จนถึงวันที่ 25 มีนาคมนี้ ผู้สนใจสามารถสอบถามได้ที่กรมสวัสดิการและคุ้มครองแรงงาน
“เนื่องในวันสตรีสากลในปีนี้ ผมขอเป็นกําลังใจให้แก่ผู้หญิงทุกคน นอกจากมีหน้าที่ดูแลครอบครัวแล้ว ยังมีศักยภาพ มีพลังความสามารถที่จะขับเคลื่อนเศรษฐกิจของประเทศ ซึ่งรัฐบาลและกระทรวงแรงงานจะดูแลคุ้มครองสิทธิประโยชน์ตามกฎหมายที่เกี่ยวข้อง ให้ได้รับสวัสดิการที่เหมาะสม ยกระดับคุณภาพชีวิต และเป็นพลังสําคัญในการพัฒนาประเทศให้ก้าวไปข้างหน้าด้วยกันต่อไป” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งรัดหน่วยงาน หลังทำงบประมาณล่าช้า หวั่นกระทบงบปีหน้า ตั้งคณะกรรมการเร่งจัดการ
วันพุธที่ 19 มกราคม 2565
รัฐมนตรีว่าการกระทรวงยุติธรรม เร่งรัดหน่วยงาน หลังทํางบประมาณล่าช้า หวั่นกระทบงบปีหน้า ตั้งคณะกรรมการเร่งจัดการ
รัฐมนตรีว่าการกระทรวงยุติธรรม เร่งรัดหน่วยงาน หลังทํางบประมาณล่าช้า หวั่นกระทบงบปีหน้า ตั้งคณะกรรมการเร่งจัดการ พร้อมสั่งทําระบบรองรับคําร้องขอรื้อฟื้นคดีอาญา กําชับคดีรถหรูเร่งทําให้เสร็จ
เมื่อวันที่ 19 มกราคม 2565 เวลา 09.30 น. มีการประชุมผู้บริหารกระทรวงยุติธรรม ผ่านระบบวิดีโอคอนเฟอเรนซ์ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม โดยเข้าระบบจากรัฐสภา พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรมอธิบดีกรมต่างๆ และผู้บริหารกระทรวงยุติธรรม ร่วมการประชุม
นายสมศักดิ์ กล่าวว่า ในเรื่องของการบริหารงบประมาณการใช้จ่ายในกระทรวงที่เกิดความล่าช้า ที่ผ่านมาตนได้ให้ตั้งคณะกรรมการเพื่อตรวจสอบความล่าช้าในงบลงทุน แต่ยังไม่มีความคืบหน้า ตนจึงขอให้ตั้งคณะทํางานชุดใหม่ขึ้นมา โดยมี พันตํารวจโท ประวุธ วงศ์สีนิล รองปลัดกระทรวงยุติธรรม เป็นประธานคณะกรรมการตรวจสอบความล่าช้าในงบลงทุนและโครงการต่างๆของกระทรวงยุติธรรม โดยขณะนี้ยังมี 2-3 กรมที่ยังทํางบประมาณล่าช้า ซึ่งเรื่องนี้ไม่ได้ยากเลยแต่เพราะเหตุใดทําไมถึงทําได้ล่าช้า เพราะหากเราทําช้าทําไม่ทันจะส่งผลต่องบประมาณที่เราจะได้ รวมทั้งจะถูกตัดงบประมาณในปีต่อไปด้วย และหาก พ.ต.ท.ประวุธ ยังทําไม่ได้อีก ตนจะขอให้คนของสํานักนายกรัฐมนตรี เข้ามาดําเนินการแทน
"เรื่องนี้ผมพยายามทําเพื่อให้สําเร็จมา 2 ปีแล้ว แต่เรื่องก็ยังไม่มีความคืบหน้า ไม่เข้าใจเหมือนกันว่าเรื่องแค่นี้ทําไมทําไม่ได้ เราต้องเร่งแก้ไขให้ได้ไม่เช่นนั้นจะเสียชื่อของพวกเรา เพราะงบประมาณจะถูกตัด งบประมาณของกระทรวงยุติธรรมในแต่ละปีมีน้อยอยู่แล้ว หากถูกตัดจะทํางานในปีต่อไปยากขึ้นไปอีก ผมอยากให้ทุกคนเร่งเอาใจใส่ และยึดภาพรวมกระทรวงเป็นหลัก เรื่องนี้ไม่ใช่ประโยชน์ของคนใดคนหนึ่ง "นายสมศักดิ์ กล่าว
ทั้งนี้ นายสมศักดิ์ ยังได้สอบถามถึงความคืบหน้าการรื้อฟื้นคดีอาญา ที่ได้รับความสนใจจากประชาชนเป็นจํานวนมาก โดยได้สั่งการให้ นายวัลลภ นาคบัว รองปลัดกระทรวงยุติธรรม เซ็ตระบบการรับเรื่องจากประชาชนให้เรียบร้อย เพื่อเป็นการอํานวยความสะดวกให้ประชาชนสามารถเข้าถึงกระบวนการได้โดยง่าย ขอให้ทําให้เสร็จเรียบร้อยภายในสัปดาห์นี้ นอกจากนี้นายสมศักดิ์ ยังได้ติดตามผลการดําเนินงานของกรมสอบสวนคดีพิเศษ(ดีเอสไอ) ในเรื่องของคดีรถหรู เพราะที่ผ่านมาได้รับปากกับประชาชนไว้ว่าต้องเร่งทําให้สําเร็จ ดังนั้นก็ต้องทําให้ได้ตามที่รับปากไว้
รัฐบาลไทย-ข่าวทำเนียบรัฐบาล-โฆษกรัฐบาลสวน ‘ชลน่าน’ ยื่นซักฟอกเมื่อไรรัฐบาลก็พร้อมชี้แจง มั่นใจนายกฯ-รมต.ชี้แจงฉลุย
วันพฤหัสบดีที่ 2 มิถุนายน 2565
โฆษกรัฐบาลสวน ‘ชลน่าน’ ยื่นซักฟอกเมื่อไรรัฐบาลก็พร้อมชี้แจง มั่นใจนายกฯ-รมต.ชี้แจงฉลุย
โฆษกรัฐบาลสวน ‘ชลน่าน’ ยื่นซักฟอกเมื่อไรรัฐบาลก็พร้อมชี้แจง มั่นใจนายกฯ-รมต.ชี้แจงฉลุย
วันที่ 2 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า ที่ประชุมพรรคร่วมฝ่ายค้าน มีมติจะยื่นญัตติขอเปิดอภิปรายไม่ไว้วางใจนายกรัฐมนตรี และรัฐมนตรีเป็นรายบุคคลในวันที่ 15 มิถุนายนว่า ไม่ว่าฝ่ายค้านจะยื่นวันนี้ หรือว่าหากยังหาข้อมูลไม่ได้แล้วจะเลื่อนไปยื่นปีหน้าแทนเพื่อไม่ให้เสียหน้า หลังโหมโรงมาแล้วหลายรอบ รัฐบาลก็พร้อมชี้แจงเสมอ เพราะรัฐบาลมั่นใจว่าไม่ได้ทําอะไรผิด และจะใช้โอกาสนี้ชี้แจงฝ่ายค้านด้วยว่า ที่ผ่านมาได้บิดเบือนข้อเท็จจริงอะไรไปบ้าง เพื่อคลายความสับสนให้กับประชาชน ทั้งนี้ เชื่อว่านายกฯ รวมทั้งรัฐมนตรีที่จะถูกอภิปรายนั้น จะสามารถชี้แจงได้อย่างชัดเจน ขอเพียงแค่ฝ่ายค้านอย่ากลัวว่าการอภิปรายจะมีแต่น้ํา ไม่มีเนื้อ ประชาชนฟังแล้วเบื่อหน่าย แล้วหันไปใช้วิธีเสี้ยมเพื่อให้พรรคร่วมรัฐบาลต้องแตกคอกันเองก็แล้วกัน เพราะวิธีแบบนั้นเป็นการเมืองแบบเก่าที่ควรจะเลิกไปได้แล้วเพราะมันไม่ได้ผล ที่สําคัญพรรคร่วมรัฐบาลยังเหนียวแน่น จะช่วยกันทํางานให้ประชาชนจนครบวาระ
“เมื่อฝ่ายค้านอภิปรายจนพอใจแล้ว ก็ขอให้เปิดใจรับฟังเหตุผลจากฝ่ายรัฐบาลด้วยใจที่ไม่อคติด้วย ไม่เช่นนั้นระบบการตรวจสอบถ่วงดุลของสภาฯ จะไม่เกิดประโยชน์อะไรเลย หากฝ่ายค้านคิดแต่จะจ้องเล่นเกมการเมืองเพียงอย่างเดียว อยากให้หันมาร่วมกันทํางานเพื่อแก้ปัญหาความเดือดร้อนให้กับประชาชนจะดีกว่า” นายธนกร กล่าว
รัฐบาลไทย-ข่าวทำเนียบรัฐบาล-รัฐบาลเดินหน้าแก้ไขปัญหาหนี้ครัวเรือนผ่านมหกรรมไกล่เกลี่ย ลดหนี้สินให้ประชาชนแล้วกว่า 1.5 พันล้านบาท ครั้งหน้ารอเลยที่เชียงใหม่
วันพุธที่ 13 เมษายน 2565
รัฐบาลเดินหน้าแก้ไขปัญหาหนี้ครัวเรือนผ่านมหกรรมไกล่เกลี่ย  ลดหนี้สินให้ประชาชนแล้วกว่า 1.5 พันล้านบาท ครั้งหน้ารอเลยที่เชียงใหม่
รัฐบาลเดินหน้าแก้ไขปัญหาหนี้ครัวเรือนผ่านมหกรรมไกล่เกลี่ย  ลดหนี้สินให้ประชาชนแล้วกว่า 1.5 พันล้านบาท ครั้งหน้ารอเลยที่เชียงใหม่
วันที่ 13 เมษายน 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามแนวทางของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสําคัญการแก้ไขปัญหาการดํารงชีวิตของประชาชน โดยเฉพาะการแก้หนี้ครัวเรือน ซึ่งกําหนดให้ปี พ.ศ. 2565 เป็นปีแห่งการแก้หนี้ภาคครัวเรือน มุ่งเน้นแก้ไขปัญหาหนึ้ให้ครอบคลุมทุกกลุ่มหนี้
นางสาวรัชดาฯ กล่าวว่า กระทรวงยุติธรรมเป็นกระทรวงหลักด้านการอํานวยความยุติธรรม ได้นํานโยบายของนายกรัฐมนตรีและรัฐบาล ไปดําเนินการให้เกิดผลเป็นรูปธรรม ผ่านการจัดงานมหกรรมไกล่เกลี่ยหนี้สินครัวเรือน ที่มีกรมบังคับคดี กรมคุ้มครองสิทธิและเสรีภาพ กองทุนเงินให้กู้ยืมเพื่อการศึกษา หรือ กยศ. และสถาบันการเงินต่างๆ โดยได้ลงพื้นที่ในหลายจังหวัด เพื่อไกล่เกลี่ยหนี้สิน ก่อนฟ้อง และหลังศาลพิพากษา ซึ่งหนี้ที่ประชาชนประสบปัญหาหลัก ๆ คือ บัตรเครดิต สินเชื่อรถยนต์ และ หนี้ กยศ.
ที่ผ่านมาได้มีการจัดมหกรรมไกล่เกลี่ยหนี้สินครัวเรือนแล้ว จํานวน 4 ครั้ง ได้แก่ จังหวัดกรุงเทพมหานคร จังหวัดนครราชสีมา จังหวัดสงขลา และจังหวัดนครศรีธรรมราช  สามารถช่วยเหลือประชาชนได้แล้ว จํานวน กว่า 8,000 คน โดยเป็นการไกล่เกลี่ยก่อนฟ้อง ทั้งในส่วนของ กยศ. และ สถาบันการเงิน สามารถลดมูลหนี้ได้ถึง 279 ล้านบาท นอกจากนี้ ยังสามารถลดค่าใช้จ่ายภาครัฐ ค่าใช้จ่ายประชาชนในการดําเนินคดีได้ถึง 404 ล้านบาท ขณะที่การไกล่เกลี่ยหนี้ หลังมีคําพิพากษา ทั้งในส่วนของ กยศ. และสถาบันการเงิน สามารถลดมูลหนี้ได้ถึง 1.2 พันล้านบาท รวมการช่วยเหลือในงานมหกรรมไกล่เกลี่ยหนี้ครัวเรือน สามารถลดหนี้สินให้ประชาชนได้แล้วกว่า 1.5 พันล้านบาท
"สําหรับประชาชน ที่ต้องการเข้าร่วมไกล่เกลี่ยหนี้ขอให้ติดตามรายละเอียดจากกระทรวงยุติธรรมซึ่งจะยังคงเดินหน้าไกล่เกลี่ยหนี้สินไปยังทุกจังหวัด โดย “มหกรรมไกล่เกลี่ยหนี้สินครัวเรือน” ครั้งต่อไป จะจัดที่จังหวัดเชียงใหม่ ณ ศูนย์ประชุมและแสดงสินค้านานาชาติ ในวันที่ 28 เมษายน นี้ รัฐบาลยืนยันจะช่วยเหลือประชาชนในการแก้ไขปัญหาหนี้สินอย่างเป็นธรรม ทําให้เจ้าหนี้ได้รับชําระหนี้ และลูกหนี้สามารถชําระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน" นางสาวรัชดาฯ เน้นย้ํา
รัฐบาลไทย-ข่าวทำเนียบรัฐบาล-กระทรวงยุติธรรม เข้ารับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจำปี ๒๕๖๕
วันศุกร์ที่ 15 กรกฎาคม 2565
กระทรวงยุติธรรม เข้ารับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจําปี ๒๕๖๕
กระทรวงยุติธรรม เข้ารับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจําปี ๒๕๖๕
ในวันอังคารที่ ๑๒ กรกฎาคม ๒๕๖๕ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ตรวจราชการกระทรวงยุติธรรม ผู้อํานวยการกอง/สํานักและเจ้าหน้าที่ที่เกี่ยวข้อง เข้าร่วมการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจําปี ๒๕๖๕ สํานักงานปลัดกระทรวงยุติธรรม หมวด ๑ ด้านการนําองค์การและความรับผิดชอบต่อสังคม ณ อาคารกระทรวงยุติธรรม ชั้น ๑๐ ห้องประชุม ๑๐ - ๐๑ และผ่านระบบออนไลน์ โดยมีนายไมตรี อินทุสุต นายชัยยุทธ กมลศิริสกุล นางสุพรรณี ไพรัชเวทย์ นางสาววรชยา ลัทธยาพร เป็นผู้ตรวจประเมิน
ในโอกาสนี้ ผู้บริหารสํานักงานปลัดกระทรวงยุติธรรม ตลอดจนคณะทํางานได้นําเสนอบทบาทการนําองค์กรของผู้บริหารสู่ระบบราชการ ๔.๐ ระบบการกํากับดูแลองค์การ การขับเคลื่อนภารกิจที่สําคัญ และผลงานที่โดดเด่นและ แนวทางปฏิบัติที่เป็นเลิศ (Best Practices) ๖ เรื่องประกอบด้วย ๑. JUSTICE CARE ยุติธรรมสร้างสุขยุติธรรมเชิงรุก สร้างสุขให้ประชาชน ๒. มาตรฐานการให้ความช่วยเหลือประชาชนของสํานักงานยุติธรรมจังหวัด ๓. กองทุนยุติธรรม ๔. มหกรรมไกล่เกลี่ยหนี้สินครัวเรือนและยุติธรรมพบประชาชน ๕. ผลงานที่เป็นเลิศด้านเทคโนโลยีดิจิทัล และ ๖. การมุ่งเน้นทรัพยากรบุคคล และแสดงผลลัพธ์ที่สะท้อนความสําเร็จของการพัฒนาคุณภาพการบริหารจัดการภาครัฐของสํานักงานปลัดกระทรวงยุติธรรม
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง เหตุไซต์ก่อสร้างลุมพินีถล่ม สั่งกสร. ตรวจสอบ พร้อมประสานหน่วยงานภาครัฐให้การช่วยเหลือทันที
วันพฤหัสบดีที่ 17 กุมภาพันธ์ 2565
รมว.เฮ้ง ห่วงลูกจ้าง เหตุไซต์ก่อสร้างลุมพินีถล่ม สั่งกสร. ตรวจสอบ พร้อมประสานหน่วยงานภาครัฐให้การช่วยเหลือทันที
รมว.แรงงาน ห่วงลูกจ้างโครงการก่อสร้างโรงแรมหรู วัน แบงค็อก เขตลุมพินี กรุงเทพมหานคร เหตุไซต์ก่อสร้างถล่ม ส่งพนักงานตรวจความปลอดภัย ลงพื้นที่เข้าตรวจสอบ พร้อมประสานหน่วยงานกระทรวงแรงงานช่วยเหลือให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 16 กุมภาพันธ์ 2565 เกิดเหตุไซต์งานก่อสร้าง โครงการ วัน แบงค็อก ถนนพระราม 4 แขวงลุมพินี เขตปทุมวัน กรุงเทพมหานคร โดยมีบริษัท อิตาเลียนไทย ดีเวล๊อปเมนต์ จํากัด (มหาชน) เป็นผู้ดําเนินการก่อสร้าง เกิดอุบัติเหตุโครงสร้างค้ํายันแบบหล่อคอนกรีตพังถล่มขณะกําลังเทคอนกรีต ทําให้มีลูกจ้างที่ปฏิบัติงานอยู่ใต้จุดค้ํายันเสียชีวิต และได้รับบาดเจ็บนั้น กระทรวงแรงงานไม่นิ่งนอนใจ พร้อมกําชับเจ้าหน้าที่หน่วยงานที่เกี่ยวข้องลงพื้นที่ตรวจสอบทันที
นายสุชาติกล่าวต่อไปว่า ตนได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัย ศูนย์ความปลอดภัยในการทํางานเขต 11 ลงพื้นที่เข้าตรวจสอบ โดยได้ข้อมูลเบื้องต้นจากการสอบถามผู้รับผิดชอบงานความปลอดภัยของบริษัทฯ พบว่ามีผู้เสียชีวิต 3 ราย และได้รับบาดเจ็บ 4 ราย ซึ่งเป็นลูกจ้างที่ปฏิบัติงานอยู่ใต้จุดค้ํายันดังกล่าว และลูกจ้างที่ได้รับบาดเจ็บได้กลับไปรักษาตัวต่อที่บ้านแล้ว และในส่วนของสาเหตุที่โครงสร้างค้ํายันแบบหล่อคอนกรีตเกิดพังถล่มอยู่ระหว่างตรวจสอบข้อเท็จจริง
“วันนี้ผมได้รับรายงานจากนายนิยม สองแก้ว อธิบดีกรมสวัสดิการและคุ้มครองแรงงานว่า กรมสวัสดิการและคุ้มครองแรงงานได้ส่งพนักงานตรวจความปลอดภัย ศูนย์ความปลอดภัยในการทํางานเขต 11 พร้อมทั้งพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 1 และหน่วยงานที่เกี่ยวข้องเข้าให้ความช่วยเหลือในวันนี้ เรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย และด้านคุ้มครองแรงงาน พร้อมทั้งเข้าตรวจสอบเพิ่มเติมเพื่อสอบข้อเท็จจริงนายจ้าง และผู้ที่เกี่ยวข้อง เพื่อเตรียมรวบรวมพยานหลักฐานว่านายจ้างมีการฝ่าฝืนโดยไม่ปฏิบัติตามกฎหมายหรือไม่ ตามพระราชบัญญัติความปลอดภัย อาชีวอนามัยและสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 และกฎกระทรวงกําหนดมาตรฐานการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับนั่งร้านและค้ํายัน พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป โดยมีโทษจําคุกไม่เกินหนึ่งปี หรือปรับไม่เกินสี่แสนบาท หรือทั้งจําทั้งปรับ”นายสุชาติ กล่าวทิ้งท้าย
รัฐบาลไทย-ข่าวทำเนียบรัฐบาล-โฆษกรัฐบาลยกโพลตบหน้า “เสรีพิศุทธ์” ย้อนประชาชนอยากได้ฝ่ายค้านที่รู้จักหน้าที่ตัวเองมากกว่า หลังเลือกตั้งสมัยหน้าแนวโน้มพรรคเล็กอาจสูญพันธุ์
วันอังคารที่ 21 ธันวาคม 2564
โฆษกรัฐบาลยกโพลตบหน้า “เสรีพิศุทธ์” ย้อนประชาชนอยากได้ฝ่ายค้านที่รู้จักหน้าที่ตัวเองมากกว่า หลังเลือกตั้งสมัยหน้าแนวโน้มพรรคเล็กอาจสูญพันธุ์
โฆษกรัฐบาลยกโพลตบหน้า “เสรีพิศุทธ์” ย้อนประชาชนอยากได้ฝ่ายค้านที่รู้จักหน้าที่ตัวเองมากกว่า เหน็บต้องเกาะกระแสไม่ให้ชื่อหลุดหน้าสื่อ หลังเลือกตั้งสมัยหน้าแนวโน้มพรรคเล็กอาจสูญพันธุ์
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส ส.ส.บัญชีรายชื่อ และหัวหน้าพรรคเสรีรวมไทย ระบุว่า ของขวัญปีใหม่ที่ประชาชนอยากได้คือ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ต้องลาออก ไม่ต้องรอถึงเดือนสิงหาคม 65 ว่า ไม่แน่ใจว่าการเรียกร้องให้ พล.อ.ประยุทธ์ลาออกนั้น เป็นของขวัญปีใหม่ที่ประชาชนอยากได้ หรือว่า พล.ต.อ.เสรีพิศุทธ์อยากได้กันแน่ และไม่แน่ใจว่า พล.ต.อ.เสรีพิศุทธ์ไปอยู่ที่ไหนมา ถึงไม่รู้ว่าสํานักวิจัยซูเปอร์โพลได้ทําการสํารวจแล้วพบว่า ประชาชนส่วนใหญ่ยังพอใจการบริหารประเทศของ พล.อ.ประยุทธ์มากที่สุด หรือเห็นว่าการเลือกตั้งสมัยหน้ามีแนวโน้มที่จะใช้บัตรเลือกตั้ง 2 ใบ ซึ่งจะทําให้พรรคเล็กอยู่ลําบาก จึงต้องรีบออกมาดิสเครดิตท่านนายกฯ เพื่อไม่ให้ชื่อตัวเองหายไปจากหน้าสื่อ ส่วนการลดค่าทางด่วน ลดค่าไฟ ลดค่าน้ํา ถึงแม้ว่านโยบายเหล่านี้คือภาษีของประชาชน แต่ก็เป็นการแสดงให้เห็นว่า รัฐบาลนําเงินภาษีของประชาชนกลับมาช่วยเหลือประชานอย่างแท้จริง ไม่ได้เอาไปทุจริตในโครงการต่างๆ เหมือนบางรัฐบาลที่ผ่านมา
“ที่บอกว่าประชาชนเขาเบื่อ อยากให้ออก เขาเหม็นหน้านั้น ผมไม่แน่ใจว่าประชาชนเขาเบื่อท่านนายกฯ หรือว่าเบื่อ พล.ต.อ.เสรีพิศุทธ์กันแน่ ประชาชนเขาคงเอือมที่ต้องนั่งฟังการอภิปรายในสภาฯ ที่แต่ละครั้งพูดซ้ําวนแต่เรื่องเดิมๆ แต่ใช้เวลาอภิปรายเป็นชั่วโมงๆ โดยไม่ได้สาระอะไร ผมเชื่อว่าของขวัญปีใหม่ที่ประชาชนอยากได้นั้น น่าจะเป็นฝ่ายค้านที่รู้จักทําหน้าที่ของตัวเองในการตรวจสอบรัฐบาลผ่านกลไกรัฐสภา ไม่ใช่เล่นการเมืองบนท้องถนนมากกว่า เพราะประชาชนเขาเริ่มเอือมแล้ว”นายธนกร กล่าว
รัฐบาลไทย-ข่าวทำเนียบรัฐบาล-รัฐจัด “ที่ดินทำกิน” ให้ ปชช. ทั่วประเทศแล้วกว่า 5 ล้านไร่ 1,442 พื้นที่
วันอาทิตย์ที่ 20 มีนาคม 2565
รัฐจัด “ที่ดินทํากิน” ให้ ปชช. ทั่วประเทศแล้วกว่า 5 ล้านไร่ 1,442 พื้นที่
.....
ตั้งแต่ปี 2558 เป็นต้นมา รัฐบาลเร่งขับเคลื่อนการบริหารจัดการที่ดินและทรัพยากรดินของประเทศ เพื่อให้เกิดประโยชน์สูงสุดแก่ประชาชน ด้วยความสมดุล เป็นธรรม และยั่งยืน ล่าสุดได้มีการจัดที่ดินทํากินให้ชุมชนแล้ว 1,442 พื้นที่ใน 70 จังหวัด รวมเนื้อที่ 5,757,682 ไร่ ครอบคลุมประชาชน 69,368 ราย
.
เป็นการบูรณาการของหลายหน่วยงาน เช่น สํานักงานคณะกรรมการนโยบายที่ดินแห่งชาติ สถาบันบริหารจัดการที่ดินธนาคารที่ดิน ฯลฯ ในการบริหารจัดการและแก้ปัญหาที่ดินทํากินอย่างเป็นระบบ ทั้งพื้นที่ป่าไม้ พื้นที่นิคมสหกรณ์ ที่ราชพัสดุ เขตปฏิรูปที่ดิน และพื้นที่สาธารณประโยชน์
.
และเมื่อประชาชนได้รับการจัดสรรที่ดินทํากินแล้ว รัฐบาลจะเข้าไปช่วยส่งเสริมพัฒนาอาชีพและการตลาดตามความต้องการของแต่ละชุมชน ให้สามารถพึ่งพาตนเองได้อย่างยั่งยืน โดยดําเนินการแล้วใน 62 จังหวัด จํานวน 46,820 ราย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รณรงค์สวมหมวกกันน็อค 100% ทั่วประเทศ เน้นใช้เทคโนโลยีบังคับใช้กฎหมาย ลดบาดเจ็บ - สูญเสียบนท้องถนน
วันพุธที่ 24 สิงหาคม 2565
รณรงค์สวมหมวกกันน็อค 100% ทั่วประเทศ เน้นใช้เทคโนโลยีบังคับใช้กฎหมาย ลดบาดเจ็บ - สูญเสียบนท้องถนน
.....
พล.อ.อนุพงษ์ เผ่าจินดา รมว.มหาดไทย ในฐานะผู้อํานวยการศูนย์อํานวยการความปลอดภัยทางถนน (ศปถ.) เผยถึงมติ ศปถ.ได้เห็นชอบเรื่องการรณรงค์สวมหมวกนิรภัย 100 % ทั่วประเทศอย่างต่อเนื่อง เพื่อป้องกันและลดการบาดเจ็บและความสูญเสียจากอุบัติเหตุทางถนนในระดับพื้นที่ได้อย่างมีประสิทธิภาพ
.
พร้อมสั่งการไปยังผู้ว่าราชการจังหวัดทั่วประเทศ ในฐานะผู้อํานวยการศูนย์อํานวยการความปลอดภัยทางถนนจังหวัด กําหนดแนวทางและมาตรการที่เหมาะสมกับพื้นที่ โดยให้ทุกส่วนราชการ สถานศึกษา สถานพยาบาล หน่วยงานขององค์กรปกครองส่วนท้องถิ่น ศูนย์พัฒนาเด็กเล็ก สถานประกอบการ และนิคมอุตสาหกรรม เป็นพื้นที่สวมหมวกนิรภัย 100 %
.
รวมถึงนําระบบเทคโนโลยีมาสนับสนุนการบังคับใช้กฎหมายอย่างเข้มงวดจริงจัง กับผู้ที่ไม่สวมหมวกนิรภัยขณะขับขี่ และย้ําเตือนข้าราชการ เจ้าหน้าที่หน่วยงาน ผู้นําต่าง ๆ ให้เป็นแบบอย่างที่ดีในการปฏิบัติตามกฎจราจร โดยเฉพาะการสวมหมวกนิรภัยทุกครั้งที่มีการขับขี่รถจักรยานยนต์ พร้อมรณรงค์ประชาสัมพันธ์สร้างการรับรู้ในพื้นที่อย่างต่อเนื่อง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุทิน ยันรัฐพร้อมจัดหาวัคซีน ฉีดให้ครอบคลุม 50 ล้านคน
วันพุธที่ 23 มิถุนายน 2564
อนุทิน ยันรัฐพร้อมจัดหาวัคซีน ฉีดให้ครอบคลุม 50 ล้านคน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐจัดหาวัคซีนโควิด 19 จนกว่าโรคจะลดความรุนแรง กลายเป็นโรคทั่วไป เดินหน้าฉีดให้ครอบคลุม ร้อยละ 70 ของประชากร เพื่อความปลอดภัยของประชาชนในประเทศ ซึ่งในวันนี้วัคซีนซิโนแวคถึงไทย อีก 2 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐจัดหาวัคซีนโควิด 19 จนกว่าโรคจะลดความรุนแรง กลายเป็นโรคทั่วไป เดินหน้าฉีดให้ครอบคลุม ร้อยละ 70 ของประชากร เพื่อความปลอดภัยของประชาชนในประเทศ ซึ่งในวันนี้วัคซีนซิโนแวคถึงไทย อีก 2 ล้านโดส เร่งกระจายตามแผน
วันนี้ (23 มิถุนายน 2564) ที่ สถานีกลางบางซื่อ กรุงเทพมหานคร นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ตรวจเยี่ยมศูนย์ฉีดวัคซีนกลางบางซื่อโดยนายอนุทินให้สัมภาษณ์ว่า จากการลงตรวจเยี่ยมติดตามการบริการฉีดวัคซีนโควิด 19 แก่ประชาชน พบว่าทุกขั้นตอนดําเนินการไปด้วยความเรียบร้อย ประชาชนมีความพึงพอใจได้รับความสะดวก ไม่แออัด ไม่รอนาน
ส่วนด้านการจัดหาและกระจายวัคซีนนั้น ยืนยันว่ารัฐบาลจะจัดหาวัคซีนมาเพิ่มเติม จนกว่าจะครบ 100 ล้านโดสในปีนี้ เป็นไปตามแผนเพื่อฉีดให้ครอบคลุมประชาชน 50 ล้านคน หรือร้อยละ 70 ของประชากรในประเทศส่วนการกระจายจะพิจารณาอย่างเท่าเทียมและเป็นธรรม รวมทั้งบริบทพื้นที่ และปัจจัยเสี่ยง ซึ่งในวันนี้ได้รับวัคซีนซิโนแวคเพิ่มเติม อีก 2 ล้านโดส จะทําการเร่งกระจายไปตามแผนที่วางไว้
“ตราบใดที่โรคโควิด 19 ยังระบาด เราจะจัดหาวัคซีนให้ประชาชนไปเรื่อยๆ จนกว่าโรคจะลดความรุนแรง กลายเป็นโรคทั่วไป ได้ทําการศึกษาประสิทธิภาพวัคซีน ที่จ.ภูเก็ต ซึ่งฉีดไปแล้วครอบคลุม ร้อยละ 70 พบว่าอัตราการแพร่เชื้อ อัตราการป่วยตายลดลงอย่างเห็นได้ชัด ส่วน กทม.ซึ่งเป็นพื้นที่ระบาดสําคัญ ขณะนี้ฉีดไปแล้ว ร้อยละ 20ก็จะเร่งฉีดให้ครอบคลุม เพื่อสร้างความปลอดภัยให้กับประชาชนทั้งประเทศ”นายอนุทินกล่าว
************************************** 23 มิถุนายน 2564
.
****************************************************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย ป.ป.ส.ขอเพิ่มอำนาจเป็นพนักงานสอบสวน หวังขยายผลยึดทรัพย์คดียาเสพติดเร็วขึ้น หลังเรื่องค้างที่พนักงานสอบสวน
วันจันทร์ที่ 6 มิถุนายน 2565
รัฐมนตรีว่าการกระทรวงยุติธรรม เผย ป.ป.ส.ขอเพิ่มอํานาจเป็นพนักงานสอบสวน หวังขยายผลยึดทรัพย์คดียาเสพติดเร็วขึ้น หลังเรื่องค้างที่พนักงานสอบสวน
รัฐมนตรีว่าการกระทรวงยุติธรรม เผย ป.ป.ส.ขอเพิ่มอํานาจเป็นพนักงานสอบสวน หวังขยายผลยึดทรัพย์คดียาเสพติดเร็วขึ้น หลังเรื่องค้างที่พนักงานสอบสวน แนะ ให้ส.ส.ช่วยเสนอ จะทําให้แก้กฎหมายเร็วขึ้น ตัดวงจรยานรกได้ตามเป้า 1 หมื่นล้านบาท มั่นใจ ทําได้มีนักกฎหมายเต็มกรม
วันที่ 4 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี ป.ป.ส.ขอให้เพิ่มอํานาจเป็นพนักงานสอบสวน ว่า ตนได้รับรายงานจาก ป.ป.ส.ว่า ขณะนี้ การขยายผลยึดทรัพย์คดียาเสพติด ทําได้ล่าช้า เนื่องจาก ป.ป.ส. ไม่มีอํานาจเป็นหัวหน้าพนักงานสํานวน เหมือนตํารวจ โดยให้อํานาจ ป.ป.ส.สอบสวนเฉพาะผู้ต้องหาเท่านั้น จึงทําให้คดีไปติดค้างที่พนักงานสอบสวน ถึงแม้ป.ป.ส.จะรวบรวมพยานหลักฐานทั้งหมดแล้วก็ตาม อย่างบางคดี นานกว่าจะออกหมายจับ จึงทําให้ล่าช้า ในการขยายผลยึดทรัพย์ตามนโยบายของกระทรวงยุติธรรม
นายสมศักดิ์ กล่าวอีกว่า ป.ป.ส.จึงเสนอขอแก้ไข พ.ร.บ.วิธีพิจารณาคดียาเสพติด พ.ศ. 2564 ในมาตรา 11/1 (8) จากกําหนดไว้ว่า สอบสวนผู้ต้องหาในคดีความผิดเกี่ยวกับยาเสพติด แก้ไขเป็น สอบสวนคดีความผิดร้ายแรงเกี่ยวกับยาเสพติดที่เลขาธิการ ป.ป.ส. มอบหมาย ตามประมวลกฎหมายวิธีพิจารณาความอาญา ซึ่งจะทําให้ ป.ป.ส.มีอํานาจเป็นพนักงานสอบสวน เหมือนเจ้าหน้าที่ตํารวจ โดยถ้าสามารถแก้ไขได้ จะทําให้ป.ป.ส.สามารถขยายผลยึดทรัพย์คดียาเสพติดได้รวดเร็วขึ้น
“เรื่องนี้ ป.ป.ส.มั่นใจว่า มีความพร้อม สามารถเป็นพนักงานสอบสวนได้ เพราะมีบุคลากรพร้อม โดยในหน่วยงานมี นิติศาสตรบัณฑิต 244 คน นิติศาสตรมหาบัณฑิต 61 คน รวม 305 คน ซึ่งในจํานวนนี้ เป็นเนติบัณฑิตไทย ถึง 26 คน ผมเห็นว่า การแก้กฎหมายนี้ จะทําให้ป.ป.ส.ทํางานได้คล่องตัวขึ้น และจะยึดทรัพย์คดียาเสพติดได้ตามเป้า 1 หมื่นล้านบาท จึงแนะแนวทางให้ ส.ส.ช่วยเสนอแก้ไขนําหน้าไปก่อน จะทําให้การแก้ไขเร็วขึ้น เนื่องจาก ถ้าหากเป็นกฎหมายที่ ส.ส.เสนอ ไม่ต้องทําประชาพิจารณ์ ส่วน ป.ป.ส.ก็แก้ควบคู่กันไป ผมอยากให้แก้ไขเสร็จก่อน เดือน มีนาคม 2566 เพื่อที่จะได้ตัดวงจรยาเสพติดให้หมด” รมว.ยุติธรรม กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ติดตามความคืบหน้าการก่อสร้างโครงการรถไฟความเร็วสูงสายอีสาน
วันศุกร์ที่ 1 กรกฎาคม 2565
กรมการขนส่งทางราง ติดตามความคืบหน้าการก่อสร้างโครงการรถไฟความเร็วสูงสายอีสาน
พร้อมทั้งเปิดเผยถึงการตรวจคุณภาพสถานีรถไฟ เพื่อให้ประชาชนใช้บริการระบบรางได้สะดวก
นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ลงพื้นที่ติดตามความคืบหน้าโครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร – หนองคาย (ระยะที่ 1 ช่วงกรุงเทพมหานคร – นครราชสีมา) หรือโครงการรถไฟความเร็วสูง ไทย – จีน ซึ่งถือเป็นหนึ่งในโครงการสําคัญที่จะช่วยผลักดันให้ระบบรางเป็นระบบหลักในการเดินทางและการขนส่งของประเทศ สอดคล้องกับเป้าหมายของรัฐบาลในการพัฒนาตามยุทธศาสตร์ชาติระยะ 20 ปี
โดยกระทรวงคมนาคมได้เร่งรัดดําเนินโครงการรถไฟความเร็วสูงมาอย่างต่อเนื่อง เพื่อเชื่อมโยงประเทศไทยกับกลุ่มประเทศลุ่มน้ําโขงให้ไทยเป็นศูนย์กลางการคมนาคมในภูมิภาค จากเดิมที่มีการลงนามสัญญาและก่อสร้างงานโยธาเพียง 1 สัญญา ซึ่งสามารถเร่งรัดการดําเนินการสัญญางานโยธาของโครงการจนสามารถลงนามและก่อสร้างได้กว่า 10 สัญญา ซึ่งในการลงพื้นที่ในครั้งนี้ กรมการขนส่งทางราง
ได้ดําเนินการสํารวจพื้นที่จํานวน 3 สัญญาที่ ได้แก่
1) สัญญาที่ 2 – 1 ช่วงสีคิ้ว – กุดจิก
ระยะทาง 11 กิโลเมตร ความคืบหน้าในการก่อสร้าง 89.40 %
2) สัญญาที่ 3 – 4 ช่วงบันไดม้า ลําตะคอง
ระยะทาง 37.45 กิโลเมตร ความคืบหน้าในการก่อสร้าง 27.78%
3) สัญญาที่ 4 – 7 ช่วงสระบุรี – แก่งคอย
ระยะทาง 12.99 กิโลเมตร ความคืบหน้าในการก่อสร้าง 23%
การลงพื้นที่ของ ขร. ในครั้งนี้ เพื่อดําเนินการติดตามนโยบายของกระทรวงคมนาคม ที่ต้องการยกระดับมาตรฐานรถไฟไทยให้มีความเจริญก้าวหน้า และเป็นรากฐานความมั่นคงด้านโครงสร้างพื้นฐานด้านคมนาคมของไทยในระยะยาว ที่ผ่านมาโครงการได้รับผลกระทบจากการแพร่ระบาดของไวรัสโคโรนา 2019 ภายหลังจากสถานการณ์การคลี่คลายแล้ว หลังจากนี้การก่อสร้างรถไฟความเร็วสูงจะรวดเร็วและมีประสิทธิภาพมากยิ่งขึ้น โดยรัฐมนตรีว่าการกระทรวงคมนาคมได้กําชับต่อหน่วยงานที่เกี่ยวข้องให้เร่งดําเนินโครงการให้ก่อสร้างแล้วเสร็จโดยเร็ว เพื่อให้สามารถเปิดให้บริการได้ในปี 2570 ตามแผนงานของกระทรวงคมนาคมที่ต้องการผลักดันการขนส่งทางระบบรางเป็นทางเลือกที่มีประสิทธิภาพและยั่งยืนที่จะช่วยสร้างศักยภาพและโอกาสใหม่ทางการค้า การลงทุน และการท่องเที่ยว รวมถึงสนับสนุนการขยายตัวของเมืองและพื้นที่เศรษฐกิจโดยรอบเส้นทาง เกิดการกระจายความเจริญอย่างทั่วถึง และลดความเหลื่อมล้ําของประเทศไทยต่อไป
พร้อมนี้ นายพิเชฐ ยังได้เปิดเผยว่า ภายหลังจากโครงการก่อสร้างรถไฟความเร็วสูงแล้วเสร็จนั้น จะเกิดความเปลี่ยนแปลงในหลายๆ ด้าน ดังนี้
1. ยกระดับคุณภาพชีวิตและระบบสาธารณูปโภคขั้นพื้นฐาน
2. ลดระยะเวลาและค่าใช้จ่ายในการเดินทาง
3. เพิ่มความสะดวก รวดเร็ว ปลอดภัย และลดอุบัติเหตุในการเดินทาง
4. เพิ่มศักยภาพการคมนาคมขนส่งระบบ
รางของรัฐ
5. ลดการกระจุกตัวของประชากร ลดความ
แออัดของชุมชนและกระจายสู่ภูมิภาค
6. ประหยัดพลังงาน และไม่ก่อให้เกิดมลพิษ
ทางอากาศ
7. ส่งเสริมการท่องเที่ยวและเชื่อมโยงชุมชน
สู่ภูมิภาค
8. สร้างโอกาสและรายได้ให้คนท้องถิ่น รวมทั้ง
กระตุ้นให้เกิดการลงทุนและพัฒนาเศรษฐกิจ
ตามแนวเส้นทางรถไฟ
กรมการขนส่งทางรางจะทําหน้าที่กํากับดูแล ติดตาม การดําเนินการต่างๆเพื่อพัฒนาการขนส่งทางรางให้ประชาชนได้รับการบริการที่ดีขึ้น ตรงเวลา และปลอดภัย
รัฐบาลไทย-ข่าวทำเนียบรัฐบาล-พาณิชย์ - เกษตร ยกขบวนสินค้าเกษตรดีลเด็ดกว่า 100 ร้าน จำหน่ายบนแพลตฟอร์ม “เกษตรผลิต พาณิชย์ตลาด”
วันอังคารที่ 15 กุมภาพันธ์ 2565
พาณิชย์ - เกษตร ยกขบวนสินค้าเกษตรดีลเด็ดกว่า 100 ร้าน จําหน่ายบนแพลตฟอร์ม “เกษตรผลิต พาณิชย์ตลาด”
.....
กรมพัฒนาธุรกิจการค้า กระทรวงพาณิชย์ จับมือกรมส่งเสริมสหกรณ์ กระทรวงเกษตรและสหกรณ์ สร้างช่องทางจําหน่ายสินค้าเกษตรด้วยแพลตฟอร์มกลาง “เกษตรผลิต พาณิชย์ตลาด” เพื่อเป็นศูนย์กลางการค้าสินค้าเกษตรไทยแบบบิ๊กล็อต ซึ่งสามารถผลักดันกลุ่มสหกรณ์การเกษตร นําร่อง 26 สหกรณ์ขึ้นจําหน่ายสินค้าบนแพลตฟอร์มได้แล้วกว่า 80 รายการ สร้างยอดขายกว่า 80 ล้านบาททั้งในและต่างประเทศ
.
ปี 2565 นี้ คาดว่าจะเปิดร้านเพิ่มเติมบนทั้งสองแพลตฟอร์มกว่า 100 ร้านค้า และมีสินค้าเกษตรหลากหลายประเภทกว่า 300 รายการ ทั้งข้าวสาร ผัก ผลไม้ สินค้าประมง และสินค้าปศุสัตว์ พร้อมการันตีคุณภาพและมาตรฐานการผลิตให้กับลูกค้าทั้งในและต่างประเทศคาดว่าในปีนี้จะสามารถปิดดีลออเดอร์ทั้งในประเทศและต่างประเทศได้สูงถึง 500 ล้านบาท
.
ล่าสุด ได้เตรียมความพร้อมให้กลุ่มเกษตรกรนําสินค้าขึ้นจําหน่ายบนแพลตฟอร์ม แนะนําสิทธิพิเศษ ทดลองจับคู่เจรจาธุรกิจออนไลน์กับผู้ซื้อทั้งในและต่างประเทศ จะเริ่มขึ้นในวันที่ 15 ก.พ. 65 นี้ ผ่านเว็บไซต์Thaitrade.comและPhenixbox.comผู้สนใจสอบถามเพิ่มเติมได้ที่ กรมพัฒนาธุรกิจการค้า สายด่วน 1570
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference)
วันพฤหัสบดีที่ 29 กรกฎาคม 2564
ปลัดกระทรวงยุติธรรม เปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference)
ปลัดกระทรวงยุติธรรม เปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference)
ในวันพฤหัสบดีที่ ๒๙ กรกฎาคม ๒๕๖๔ เวลา ๑๕.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference) โดยงานสัมมนาดังกล่าว มีวัตถุประสงค์ให้เป็นการสัมมนาประจําปี ที่รวบรวมทนายความบริษัทเอกชน ผู้พิพากษา ผู้บริหารนโยบาย นักวิชาการ อาจารย์ผู้ทรงคุณวุฒิ นักธุรกิจ และผู้สนใจจากหน่วยงานรัฐและเอกชนที่ดําเนินการด้านการประนอม เจรจา ต่อรองข้อพิพาททั้งภายในและระหว่างองค์กร เพื่อร่วมกันแสดงความเห็น และรับฟังถึงแนวทางการระงับข้อพิพาทด้วยวิธีอนุญาโตตุลาการ และการระงับข้อทางเลือกด้วยการประนอมข้อพิพาทเป็นกระบวนการที่ได้รับความนิยมอย่างแพร่หลายในระดับสากล เนื่องจากเป็นกระบวนการที่รวดเร็ว ไม่ยุ่งยาก ประหยัดค่าใช้จ่าย รักษาความลับและความสัมพันธ์ของคู่กรณี แต่ประเทศไทยยังขาดแคลนผู้ประนอมที่มีความเชี่ยวชาญที่หลากหลายตามมาตรฐานสากล รวมถึงการสร้างเครือข่ายผู้สนใจในการระงับข้อพิพาททางเลือกทั้งในประเทศ และระดับนานาชาติ
รัฐบาลไทย-ข่าวทำเนียบรัฐบาล-รัฐบาลจัดงาน ภูษาศิลป์ จากท้องถิ่นสู่สากล สืบสานภูมิปัญญาผ้าไทย
วันอังคารที่ 16 สิงหาคม 2565
รัฐบาลจัดงาน ภูษาศิลป์ จากท้องถิ่นสู่สากล สืบสานภูมิปัญญาผ้าไทย
วันพฤหัสบดีที่ 11 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสืบสานภูมิปัญญาผ้าไทย โดยจัดงาน “ภูษาศิลป์ จากท้องถิ่นสู่สากล” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา และวันผ้าไทยแห่งชาติ 12 ส.ค.2565 โดยจัดแสดงนิทรรศการผ้าไทยที่สะท้อนอัตลักษณ์ของทั้ง 76 จังหวัดของไทย เช่น ผ้าทอลายดอกปีบ จ.พิษณุโลก ผ้าซิ่นตีนจกลายปลาสังคโลก จ.สุโขทัย ผ้าลายแคนแก่นคูน จ.ขอนแก่น และผ้าลายแก้วชิงดวง จ.ตรัง ผู้สนใจเข้าชมงานได้ตั้งแต่วันนี้(11) – 14 ส.ค.2565 ที่ชั้น 5 รอยัล พารากอน ฮอลล์ ศูนย์การค้าสยามพารากอน นอกจากนี้ ยังได้รวบรวมความรู้ไว้ในรูปแบบ E-Book เพื่อประโยชน์ในการศึกษาต่อไป ผู้สนใจสอบถามได้ที่ สายด่วนวัฒนธรรม 1765
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ติดตามภารกิจสำคัญตามนโยบายของกระทรวงฯ ในพื้นที่ ปัตตานี -เชียงใหม่ ผ่านระบบการประชุมออนไลน์
วันอังคารที่ 22 มีนาคม 2565
ผู้ตรวจฯ ดีอีเอส ติดตามภารกิจสําคัญตามนโยบายของกระทรวงฯ ในพื้นที่ ปัตตานี -เชียงใหม่ ผ่านระบบการประชุมออนไลน์
ผู้ตรวจฯ ดีอีเอส ติดตามภารกิจสําคัญตามนโยบายของกระทรวงฯ ในพื้นที่ ปัตตานี -เชียงใหม่ ผ่านระบบการประชุมออนไลน์
เมื่อวันที่ 21 มีนาคม 2565 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ. 2565 รอบ 6 เดือนแรก ผ่านระบบการประชุมออนไลน์ ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม โดยมีผู้ตรวจราชการกรม สํานักงานสถิติแห่งชาติ ผู้แทนหน่วยงานภายใต้สังกัดกระทรวงฯ ทั้งส่วนกลาง เขตตรวจราชการที่ 7 จังหวัดปัตตานี และเขตตรวจราชการที่ 15 จังหวัดเชียงใหม่ การประชุมครั้งนี้ เน้นตรวจติดตามผลการดําเนินงานโครงการตามแผนการตรวจราชการกระทรวงฯ ในพื้นที่ทั้ง 2 จังหวัด อาทิ โครงการบริการอินเทอร์เน็ตสาธารณะสู่ชุมชน, โครงการยกระดับศูนย์การเรียนรู้ ICT ชุมชนสู่ศูนย์ดิจิทัลชุมชน, โครงการจัดทําบัญชีข้อมูลภาครัฐ (Government Data Catalog), โครงการยกระดับเมืองน่าอยู่ เมืองทันสมัย เพื่อคนไทยเท่าเทียมและเท่าทัน, โครงการเรียนโค้ดดิ้งพัฒนา STEM, โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอําเภอให้เป็นระบบอัตโนมัติ เป็นต้น
นอกจากนี้ยังติดตามภารกิจสําคัญตามนโยบายของกระทรวงฯ ที่สอดคล้องกับการขับเคลื่อนตามยุทธศาสตร์กระทรวงฯ ซึ่งผู้แทนหน่วยงานในพื้นที่ได้สรุปผลการดําเนินงาน รวมทั้งปัญหา/อุปสรรคในมิติต่างๆ และที่เกี่ยวข้องในสถานการณ์การแพร่ระบาดโรคติดเชื้อไวรัสโคโรนา 2019 ซึ่งแต่ละหน่วยงานได้มีการปรับตัวและรูปแบบการทํางานให้สอดคล้องกับสถานการณ์ดังกล่าว ผู้ตรวจราชการกระทรวงฯ กล่าวย้ําว่า ขอให้หน่วยงานในพื้นที่มีการบูรณาการการทํางานร่วมกันเพื่อให้การขับเคลื่อนภารกิจกระทรวงฯ มีความเข้มแข็งและเกิดผลเป็นรูปธรรม รวมทั้งให้กําลังใจหัวหน้าหน่วยงานและเจ้าหน้าที่ทุกคนในการร่วมมือร่วมใจกันทํางานบนพื้นฐานความปลอดภัยและความรับผิดชอบต่อสังคมในสถานการณ์การแพร่ระบาดของโรคติดเชื้อไวรัสโคโรนา 2019 ต่อไป
*********************
รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้แจงความคืบหน้าเหตุระเบิดขบวนรถไฟโดยสารท้องถิ่น 452 บริเวณที่หยุดรถบ้านนิคม จังหวัดปัตตานี ล่าสุดเปิดทางรถวิ่งตามปกติแล้ว พร้อมประสานหน่วยงานความมั่นคงช่วยดู
วันอังคารที่ 14 ธันวาคม 2564
การรถไฟแห่งประเทศไทย ชี้แจงความคืบหน้าเหตุระเบิดขบวนรถไฟโดยสารท้องถิ่น 452 บริเวณที่หยุดรถบ้านนิคม จังหวัดปัตตานี ล่าสุดเปิดทางรถวิ่งตามปกติแล้ว พร้อมประสานหน่วยงานความมั่นคงช่วยดู
จากกรณีเกิดเหตุคนร้ายใช้ระเบิดแสวงเครื่องวางข้างทางรถไฟ บริเวณที่หยุดรถบ้านนิคม จังหวัดปัตตานี เมื่อวันที่ 13 ธันวาคม 2564 เวลา 12.25 น.ที่ผ่านมา เป็นเหตุให้ขบวนรถไฟโดยสารท้องถิ่นที่ 452 (สุไหงโกลก - นครศรีธรรมราช) บางส่วนได้รับเสียหาย
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย เปิดเผยว่า จากกรณีเกิดเหตุคนร้ายใช้ระเบิดแสวงเครื่องวางข้างทางรถไฟ บริเวณที่หยุดรถบ้านนิคม จังหวัดปัตตานี เมื่อวันที่ 13 ธันวาคม 2564 เวลา 12.25 น.ที่ผ่านมา เป็นเหตุให้ขบวนรถไฟโดยสารท้องถิ่นที่ 452 (สุไหงโกลก - นครศรีธรรมราช) บางส่วนได้รับเสียหาย และมีพนักงานกับผู้โดยสารได้รับบาดเจ็บเล็กน้อย 3 ราย คือ นายชยพล ยิ้มแก้ว พนักงานขับรถ ได้รับบาดเจ็บที่แขนซ้ายและบริเวณลําคอ นายสันติบุรี เภาเส็น ช่างเครื่อง ได้รับบาดเจ็บหูอื้อ และมีผู้โดยสารได้รับบาดเจ็บ 1 ราย คือนางสาววันอารีนีย์ สําตาลี ได้รับบาดเจ็บมีอาการปวดที่ไหล่ซ้าย ซึ่งทั้ง 3 คน
การรถไฟแห่งประเทศไทย (รฟท.) กระทรวงคมนาคม ได้เข้าไปดูแลนําส่งโรงพยาบาลโคกโพธิ์ จังหวัดปัตตานี เป็นที่เรียบร้อยแล้ว ส่วนความเสียหายของขบวนรถพบว่า หัวรถจักรดีเซล 4230 กระจกหน้าแตก เครื่องยนต์ชํารุด ไม่สามารถทําขบวนต่อไปได้ ตู้โดยสารชั้น 3 และรถบรรทุกสัมภาระ กระจกด้านซ้ายแตก
นอกจากนี้ รฟท. ยังได้ประสานกับฝ่ายความมั่นคงในการเข้าไปดูแลพื้นที่เกิดเหตุโดยทันที จนต่อมาเวลา 16.15 น.ของวันเดียวกัน ก็สามารถเปิดทางให้ขบวนรถเดินรถได้ตามปกติอีกครั้ง ซึ่งต่อจากนี้ รฟท. จะเพิ่มมาตรการร่วมกับฝ่ายความมั่นคง ในการเพิ่มระดับการรักษาความปลอดภัยและเฝ้าระวังอย่างเข้มงวด เพื่อสร้างความมั่นใจให้แก่ประชาชนในการเดินทาง พร้อมทั้ง เดินหน้ากิจกรรมมวลชนสัมพันธ์กับชุมชนในพื้นที่ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่กําชับให้เจ้าหน้าที่ รฟท. ปฏิบัติหน้าที่โดยเน้นสร้างการมีส่วนร่วมจากชุมชนอย่างใกล้ชิด ด้วยการเปิดรับฟังความเห็นจากทุกภาคส่วน ซึ่งได้รับความร่วมมือเป็นอย่างดีจากพี่น้องประชาชน ผู้นําศาสนา และหน่วยงานท้องถิ่น ในการนําเสนอความเห็นเพื่อนํามาใช้ปรับแนวทางเดินรถในพื้นที่จังหวัดชายแดนภาคใต้ ให้มีความสะดวก รวดเร็ว ปลอดภัยต่อประชาชน พร้อมกันนี้ยังขอความร่วมมือประชาชน หากพบบุคคลหรือวัตถุต้องสงสัย สามารถแจ้งได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ เป็นประธานการประชุมคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศครั้งที่ 1 / 2565
วันพุธที่ 23 กุมภาพันธ์ 2565
ปลัดกระทรวงเกษตรฯ เป็นประธานการประชุมคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศครั้งที่ 1 / 2565
ปลัดกระทรวงเกษตรฯ เป็นประธานการประชุมคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศครั้งที่ 1 / 2565
(เมื่อวันที่ 21 กุมภาพันธ์ 2565)ดร.ทองเปลว กองจันทร์ ปลัดกระทรวงเกษตรและสหกรณ์ พร้อมด้วยนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ในฐานะเลขาธิการคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศ เข้าร่วมการประชุมคณะกรรมการประสานงานองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 1 / 2565 โดยที่ประชุมได้มีมติเห็นชอบใน 2 เรื่อง 1) ร่างกรอบความร่วมมือไทย-FAO ฉบับปี พ.ศ. 2565-2569 ซึ่งมีผลลัพธ์ (outcomes) สอดคล้องกับลําดับความสําคัญของประเทศไทยตามร่างแผนพัฒนาเศรษฐกิจและสังคมแห่งชาติฉบับที่ 13 กรอบความร่วมมือเพื่อการพัฒนาที่ยั่งยืนของสหประชาชาติ (UN Sustainable Development Cooperation Framework :UNSDCF (2022- 2026)) และแผนยุทธศาสตร์ระยะ 10 ปีของ FAO (4betters) โดยสํานักการเกษตรต่างประเทศ จะจัดส่งร่างดังกล่าวให้กับกรมสนธิสัญญาและกฎหมาย กระทรวงการต่างประเทศพิจารณาในสารัตถะและถ้อยคํา ก่อนเสนอคณะรัฐมนตรีให้ความเห็นชอบต่อไป 2) ท่าทีประเทศไทยสําหรับการประชุม FAO Regional Conference for Asia and the Pacific สมัยที่ 36 ระหว่างวันที่ 8-11 มีนาคม 2565 โดยที่ประชุมเสนอแนะให้นําเสนอนโยบายของประเทศไทยด้านเกษตรและอาหารที่สําคัญ อาทิ การดําเนินการฟื้นฟูและเยียวยาประชาชนและเกษตรกรจาก COVID 19 นโยบายตลาดนําการผลิต BCG Model การสนับสนุน FAO ในการดําเนินภายใต้บริบทการมีสุขภาพหนึ่งเดียว และด้านมาตรฐานความปลอดของอาหารและสินค้าเกษตร การปรับเปลี่ยนระบบอาหารและการเกษตร (Agri-food Transformation) เพื่อความยืดหยุ่นและยั่งยืนการดําเนินความร่วมมือเพื่อบรรลุเป้าหมาย SDGs และการสร้างความร่วมมือกับประเทศสมาชิกในภูมิภาค เป็นต้น อนึ่ง คณะกรรมการยังได้รับทราบผลการประชุมสุดยอดผู้นําระบบอาหารโลก (UN Food Systems Summit: UNFSS) และผลการดําเนินงานความร่วมมือระหว่างไทยกับ FAO ที่ผ่านมา
รัฐบาลไทย-ข่าวทำเนียบรัฐบาล-นายกฯ ย้ำการแก้ปัญหาเศรษฐกิจในภูมิภาคในช่วงการรับประทานอาหารค่ำซึ่งประธานาธิบดีแห่งสหรัฐอเมริกาเป็นเจ้าภาพ
วันศุกร์ที่ 13 พฤษภาคม 2565
นายกฯ ย้ําการแก้ปัญหาเศรษฐกิจในภูมิภาคในช่วงการรับประทานอาหารค่ําซึ่งประธานาธิบดีแห่งสหรัฐอเมริกาเป็นเจ้าภาพ
นายกฯ ย้ําการแก้ปัญหาเศรษฐกิจในภูมิภาคในช่วงการรับประทานอาหารค่ําซึ่งประธานาธิบดีแห่งสหรัฐอเมริกาเป็นเจ้าภาพ
วันนี้ (12 พฤษภาคม 2565) เวลา 18.00 น. ณ ทําเนียบประธานาธิบดีแห่งสหรัฐอเมริกา ประธานาธิบดีแห่งสหรัฐอเมริกาเป็นเจ้าภาพงานเลี้ยงอาหารค่ําเพื่อเป็นเกียรติแก่ผู้นําอาเซียน ในโอกาสนี้ นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงสาระสําคัญที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวกับประธานาธิบดีสหรัฐฯ และผู้นําประเทศสมาชิกอาเซียนอื่นๆ ดังนี้
นายกรัฐมนตรีขอบคุณประธานาธิบดีสหรัฐฯ ที่เป็นเจ้าภาพจัดการประชุมสุดยอดอาเซียน-สหรัฐ และการเลี้ยงอาหารค่ําในวันนี้ นายกรัฐมนตรีเห็นว่าประเทศสมาชิกอาเซียนมีความเป็นหนึ่งเดียว (solidarity) มาโดยตลอด ในฐานะสมาชิกอาเซียนไทยยินดีที่สหรัฐฯ กลับมาให้ความสําคัญ และมีปฏิสัมพันธ์กับภูมิภาคอาเซียนอีกครั้ง และเชื่อมั่นว่าวันนี้เป็นโอกาสที่ดีที่จะมีการหารือร่วมกันในทุกมิติ
ในส่วนของ มิติความมั่นคง เรามีความร่วมมือที่ดี และความเข้าใจซึ่งกันและกันอยู่แล้ว ซึ่งไทยยึดมั่นหลักการอธิปไตยมาโดยตลอด ซึ่งนายกรัฐมนตรีได้เน้นย้ําว่าอาเซียนและสหรัฐฯ จะต้องให้ความสําคัญความร่วมมือด้านเศรษฐกิจ โดยเฉพาะการบรรเทาผลกระทบด้านเศรษฐกิจต่อประชาชน จากสถานการณ์ในเวทีโลก อาทิ ราคาพลังงานที่สูงขึ้น ภาวะเงินเฟ้อ และผลกระทบอื่น ๆ
ดังนั้น ควรเริ่มหารือในแนวทางการแก้ปัญหาเศรษฐกิจแห่งอนาคตร่วมกัน รวมทั้งร่วมผลักดันการให้ความช่วยเหลือด้านมนุษยธรรมตั้งแต่วันนี้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ชวนประชาชนแจ้งเบาะแสยาเสพติด หวังเป็นเครือข่ายสกัดกั้น เร่งให้ทุกพื้นที่ประชาสัมพันธ์งานกองทุนยุติธรรม
วันอาทิตย์ที่ 4 กรกฎาคม 2564
รัฐมนตรีว่าการกระทรวงยุติธรรม ชวนประชาชนแจ้งเบาะแสยาเสพติด หวังเป็นเครือข่ายสกัดกั้น เร่งให้ทุกพื้นที่ประชาสัมพันธ์งานกองทุนยุติธรรม
รัฐมนตรีว่าการกระทรวงยุติธรรม ชวนประชาชนแจ้งเบาะแสยาเสพติด หวังเป็นเครือข่ายสกัดกั้น เร่งให้ทุกพื้นที่ประชาสัมพันธ์งานกองทุนยุติธรรม ช่วยไกล่เกลี่ย-เหยื่อคดีอาญาให้เข้าถึงสิทธิ
นายสมศักดิ์เทพสุทินรัฐมนตรีว่าการกระทรวงยุติธรรมเปิดเผยว่าสัปดาห์ที่ผ่านมาตนได้พบและพูดคุยกับส่วนราชการที่ว่าการอําเภอศรีสําโรงจ.สุโขทัยโดยมีหลายภาคส่วนอาทินายอําเภอทหารตํารวจสาธารณสุขสํานักงานเกษตรฝ่ายปกครองและผู้นําชุมชนมีหลายเรื่องที่ตนแลกเปลี่ยนความคิดเห็นด้วยเช่นเรื่องของการทํางานเราต้องไปฟังชาวบ้านก่อนแล้วมาฟังส่วนราชการซึ่งจะมองต่างมุมกันเราก็จะรู้ว่าจะต้องแก้ไขปัญหาอย่างไรรวมทั้งเราต้องมีจินตนาการมีจิตวิทยาในการแก้ปัญหาต่างๆตรงนี้เป็นจุดหนึ่งที่ตนได้แนะนํากับทุกคน
นายสมศักดิ์กล่าวอีกว่านอกจากนี้ตนยังได้ให้แจ้งกับชาวบ้านหากใครมีเบาะแสผู้ค้ายาเสพติดหรือเครือข่ายสามารถแจ้งมาได้ทันทีกระทรวงยุติธรรมมีเครื่องมือช่วยเหลือสังคมเพื่อทําให้ชุมชนปลอดภัยและเป็นกําแพงสกัดกั้นยาและขอให้ช่วยประชาสัมพันธ์เรื่องกองทุนยุติธรรมที่สามารถให้ความช่วยเหลือด้านการไกล่เกลี่ยคดีรวมทั้งผู้เสียหายหรือจําเลยในคดีอาญาที่พร้อมจะให้ความช่วยเหลือประชาชนทุกคนดังนั้นเราต้องเร่งทําให้ทุกคนรับรู้และเข้าถึงสิทธิ
รัฐบาลไทย-ข่าวทำเนียบรัฐบาล-ยืนยัน ยาและเวชภัณฑ์มีเพียงพอ พร้อมรักษาผู้ป่วยโควิด
วันพฤหัสบดีที่ 15 กรกฎาคม 2564
ยืนยัน ยาและเวชภัณฑ์มีเพียงพอ พร้อมรักษาผู้ป่วยโควิด
....
อัปเดตสถานการณ์การบริหารทรัพยากรยา รวมถึงเวชภัณฑ์ที่ใช้ในการรักษาผู้ป่วยโรคโควิด-19 ในประเทศ ล่าสุด กระทรวงสาธารณสุขรายงานว่า ขณะนี้มียาฟาวิพิราเวียร์ 4 ล้านเม็ด รวมถึงยาเรมดิซิเวียร์ 1,613 ไวอัล ที่พร้อมกระจายให้แต่ละพื้นที่อย่างเพียงพอ
.
โดยในเดือน ก.ค. 64 จะมียาฟาวิพิราเวียร์ทยอยเข้ามาอีกถึง 16 ล้านเม็ด ซึ่งเป็นไปตามแผนที่วางไว้ แต่หากสถานการณ์เปลี่ยนแปลงก็สามารถจัดหาเพิ่มเติมได้อย่างรวดเร็ว เนื่องจากได้ประสานผู้ผลิตในต่างประเทศไว้แล้ว
.
สําหรับเวชภัณฑ์ อุปกรณ์ป้องกัน ทั้งหน้ากาก N95, ชุด Coverall&Gown, Shoe cover, Hood cover, Face shield, Leg cover, Disposable cap, Surgical mask, Nitrile glove และ Disposable glove ได้มีการจัดซื้ออย่างต่อเนื่อง เพื่อให้ รพ. ทุกแห่งมีอุปกรณ์ป้องกันในการดูแลผู้ป่วย และป้องกันภาวะขาดแคลนในประเทศ ซึ่งขณะนี้ยังคงมีเพียงพอสําหรับการใช้งาน
Cr. กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า ประชุมเข้มเตรียมพร้อมการอำนวยความสะดวกและความปลอดภัยในช่วงเทศกาลสงกรานต์
วันอังคารที่ 15 มีนาคม 2565
กรมเจ้าท่า ประชุมเข้มเตรียมพร้อมการอํานวยความสะดวกและความปลอดภัยในช่วงเทศกาลสงกรานต์
ประจําปี 2565
วันที่ 15 มีนาคม 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานในการประชุม เตรียมพร้อมการอํานวยความสะดวกและความปลอดภัยในช่วงเทศกาลสงกรานต์ ประจําปี 2565 พร้อมด้วยผู้อํานวยการสํานักงานเจ้าท่ากรุงเทพ สํานักงานเจ้าท่าภูมิภาคที่ 1-7 สํานักงานเจ้าท่าภูมิภาคสาขา ร่วมประชุมผ่านระบบ Video Conference ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า
ในช่วงเทศกาลสงกรานต์ปี 2565 ระหว่างวันที่ 11 - 17 เมษายน 2565 เป็นวันหยุดยาวต่อเนื่องหลายวัน คาดว่าจะมีประชาชนและนักท่องเที่ยวเดินทางกลับภูมิลําเนาและเดินทางท่องเที่ยวตามแหล่งท่องเที่ยวทางน้ําที่สําคัญๆหรือทําบุญตามวัดต่างๆ บริเวณ ริมแม่น้ําลําคลอง บึง อ่างเก็บน้ํา เขื่อนเก็บน้ําที่มีการเดินเรือและชายทะเลเป็นจํานวนมาก
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า กระทรวงคมนาคม มีหน้าที่ในการดูแลรักษาความปลอดภัยทางน้ํา ได้ออกมาตรการเพื่อความปลอดภัยและมาตรการป้องกันโรคติดเชื้อไวรัส COVID-19 มาตรการเตือนให้ใช้ความระมัดระวังในการเดินเรือและใช้เรือในช่วงเทศกาลสงกรานต์ 2565 และคําสั่งแต่งตั้งคณะทํางานเพื่อตรวจสภาพความปลอดภัยเรือโดยสาร เรือภัตตาคารและท่าเทียบเรือต่างๆ พร้อมจัดตั้งศูนย์อํานวยความปลอดภัยทางน้ํา จุดอํานวยความสะดวกและประชาสัมพันธ์ทางน้ําประจําท่าเทียบเรือ อีกทั้งยังเข้มงวดกวดขันในการปฏิบัติให้เป็นไปตามแผนการปฏิบัติการเพื่อความปลอดภัย เน้นย้ําให้เจ้าหน้าที่ประจําท่าเทียบเรือ กําชับผู้โดยสารให้สวมใส่หน้ากากอนามัยตลอดการเดินทางทางน้ํา เพื่อให้เป็นไปตามมาตรการที่กระทรวงสาธารณสุขกําหนด
กรมเจ้าท่า มีการจัดตั้งศูนย์อํานวยความปลอดภัยทางน้ํา กรมเจ้าท่า ส่วนกลาง จํานวน 2 จุด ได้แก่ ท่าเรือท่าช้างและท่าเรือสาทร ส่วนภูมิภาค จํานวน 73 จุด รวมทั้งสิ้น 75 จุด อัตรากําลังพล จํานวน 937 คน เรือรักษาการณ์ จํานวน 57 ลํา ในการดูแลรักษาความปลอดภัยทางน้ํา กรมเจ้าท่าได้ทํางานแบบบูรณาการร่วมกับหน่วยงานอื่นๆ ได้แก่กองทัพเรือ สํานักงานตํารวจแห่งชาติ กองบังคับการตํารวจน้ํา กรมป้องกันและบรรเทาสาธารณภัย เครือข่ายอาสาวารี พร้อมกันนี้ กรมเจ้าท่าขอความร่วมมือประชาชนและนักท่องเที่ยวโปรดเชื่อฟังเจ้าหน้าที่ประจําท่าเทียบเรือ ระมัดระวังในการขึ้น-ลงเรือ ต้องสวมใส่เสื้อชูชีพ และหน้ากากอนามัยตลอดเวลาขณะเดินทางทางน้ํา เพื่อให้วันหยุดยาวในช่วงเทศกาลสงกรานต์ปี 2565 มีแต่ความสุข ความปลอดภัย อุบัติเหตุต้องเป็นศูนย์ ตามนโยบายของรัฐบาล “สงกรานต์ สุขใจ ขับขี่ปลอดภัย ห่างไกลโควิด” และหากประชาชน พบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วน 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ประกาศแนวทางให้ อปท. จัดหาวัคซีนโควิด-19 จากหน่วยงานรัฐได้
วันจันทร์ที่ 28 มิถุนายน 2564
ประกาศแนวทางให้ อปท. จัดหาวัคซีนโควิด-19 จากหน่วยงานรัฐได้
วันอังคารที่ 15 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกประกาศแนวทางบริหารจัดการวัคซีนโควิด-19 เพื่อให้ประชาชนได้รับวัคซีนอย่างรวดเร็วและทั่วถึงมากขึ้น โดยให้หน่วยงานรัฐ เช่น กรมควบคุมโรค องค์การเภสัชกรรม และสถาบันวัคซีนแห่งชาติเร่งจัดหาวัคซีนที่มีคุณภาพและประสิทธิภาพ ให้โรงพยาบาลและภาคเอกชนสามารถจัดหาหรือขอรับการสนับสนุนวัคซีนจากหน่วยงานรัฐได้โดยต้องกําหนดราคาที่เหมาะสม และให้องค์กรปกครองส่วนท้องถิ่นสามารถจัดหาวัคซีนจากหน่วยงานรัฐได้ ตามแนวทางของ ศบค. เพื่อไม่ให้เกิดความเหลื่อมล้ํา โดยทุกภาคส่วนจะต้องเชื่อมโยงข้อมูลกับระบบหมอพร้อมของกระทรวงสาธารณสุข เพื่อให้การบริหารจัดการเป็นไปอย่างมีประสิทธิภาพ และเกิดความปลอดภัยแก่ประชาชน
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี